Higa

Higa Nafarroako mendi bat da, Alaitz mendilerroan altuena 1.289 metroko garaierarekin. Elomendi izenaz ere ezaguna da, bere benetako izena Higa bada ereMikel Belaskoren azalpena Zerberri.comen..

 Izenak 
Arturo Kanpionek sortutako "Elomendi" neotoponimoak arrakasta nahiko handia izan zuen eta duGasolindegi batek eta Eloko udala gobernatzen zuen taldeak izen hori hartu dute. Beste adibide bat: Floren Aoizen bloga.. Espainieraz la Higa (de Monreal) izendatzen denez, denbora luzez higa hitzak erdarazko jatorria zuela pentsatu izan da. Ez da horrela.

Higa aspalditik dokumentatutako leku-izena da eta inguruan Higagibela, Higaondoa edo Higako lepoa bezalakoak daude; ihi hitzean ei du jatorria. La artikuluaren erabilera espainieraz ere oso berria da. EuskaltzaindiakEuskaltzaindiaren izendegia; ikus 28.or. eta Euskal Mendizale FederazioakEMFren mendi-katalogoa; ikus 32.or. eta azalpenerako oharretan 16.or. Higa erabiltzen dute.

 Jakingarriak 
Mendia Elo herriaren gainetik dago; Nafarroako erdialdeko muino nagusietakoa da eta hainbeste lekutatik ikusgai. Alaitzen ekialdean dago eta mendilerro honetako beste mendietatik Itxostia errekak bereizita dago.

Antzina, Higan gaztelu handi bat zegoen, Nafarroako garrantzitsuenetakoa.

Tontorrera igotzeko bide nagusia Elotik egiten da (ordubete eta 45 minutu). Gailurreraino bertan dauden antenetara zerbitzua ematen dion pista batek ere igotzen du.

 Historia 
Erdi Aroan Nafarroako erregeek ehizaleku gisa erabili zuten.

 Erreferentziak 

 Ikus, gainera 
 Nafarroa Garaiko mendiak
 Alaitz
 Elo

 Kanpo estekak 
 Higa luberri.net webgunean

Kategoria:Nafarroa Garaiko mendiak
Kategoria:Alaitz
Kategoria:Elo